stanford-oval/wikipedia huggingface dataset:
Taepodong-2
Laukaisut > Taepodong 2 -ohjuksen koelaukaisut 2009, 2012

Huhtikuussa 2009 Pohjois-Korea testasi pitkän kantaman Taepodong 2 -ohjuksen tekniikkaa yrittäen laukaista sen muunnelmalla Unha:lla koesatelliitin. Satelliitti ei päätynyt maata kiertämään raketin vian takia, mutta raketti lensi silti hyvin pitkälle, noin 3 200 km:n päähän. Vaikka koe näytti, ettei Pohjois-Korean pitkän kantaman ohjuspelote toimi, se herätti kovan vastalausemyrskyn muualla maailmalla. Pohjois-Korea päätti, ehkä lännen painostuksen takia tai ehkä sitä tekosyynä käyttäen, aloittaa ydinaseohjelmansa uudestaan. Lännen kanssa eri mieltä olevat Kiina ja Venäjäkin ilmaisivat tälle vastalauseensa. Huhtikuun puolivälissä 2006 Pohjois-Korea karkotti pois IAEA:n tarkastajat,. Pohjois-Korean toimia pidetään maailmalla hyvin uhkaavina, eikä osata sanoa, missä määrin kyse on pelkästä diplomaattisesta taktikoinnista ja missä määrin Pohjois-Korean halusta rakentaa itselleen voimakas ydinasepelote.
Pohjois-Korean yritys laukaista Taepodong 2 -ohjus kolmannen kerran epäonnistui virallistenkin pohjoiskorealaisten tietojen mukaan, kun ohjus hajosi osiin lennettyään hieman yli 100 km. Tämäkin koe herätti jo etukäteen vastalauseita maailmalla, ja Yhdysvallat katkaisi Pohjois-Korealta marraskuussa lupaamansa ruoka-avun. Myös Kiina tuomitsi tämän kokeen.
Pohjois-Korea ilmoitti 12. joulukuuta 2012 onnistuneesta satelliittilaukaisusta. Laukaisulaite oli Unha 3 -kantoraketti, joka on Taepodong 2 -tyyppiä. Tällä kertaa raketin kaikki kolme vaihetta toimivat normaalisti. Kantoraketti lensi Japanin yli maan puuttumatta asiaan, ja raketin osia putosi suunnitelman mukaisesti ainakin kolmeen paikkaan mereen. Yhdysvaltain ilmavalvonta NORAD vahvisti, että raketti vei jonkin esineen maata kiertävälle radalle. Suurvallat eivät pitäneet satelliitin laukaisusta, koska koetta pidettiin yleisesti naamioituna ohjuskokeena. Satelliitin käyttämä melkein maan napojen kautta kulkeva aurinkosynkroninen rata viittaa myös mahdolliseen vakoilusatelliittiohjelmaan. Etelä-Korea ja länsivallat Iso-Britannia ja Yhdysvallat tuomitsivat jyrkästi kokeen muun muassa YK:n päätöslauselman vastaisena.. Myös Kiina ja Venäjä pahoittelivat koetta. Pohjois-Koreassa juhlittiin onnistunutta koetta, mutta pian laukaisun takia koolle kutsuttu YK:n turvallisuusneuvosto tuomitsi kokeen, samoin kuin Nato. Yhdysvaltain antamien tietojen mukaan satelliitin laukaisu ei olisi ollut niin onnistunut kuin väitettiin, satelliitti pyörisi radallaan holtittomasti. Kaiken lisäksi satelliitin rata on hieman liian soikea ja aurinkosynkroniseksi liikaa kallellaan. Taepodong 2 -ohjusta pidetään rakettina, joka ei voi kuljettaa suurta hyötykuormaa lyhyellä laukaisuajalla tarkasti Yhdysvaltoihin, niin kuin nykyaikaisen ohjuksen täytyisi. Unha 3 -laukaisun onnistumisen katsottiin yleisesti silti merkitsevän sitä että Pohjois-Korea oli mennyt eteenpäin ohjusohjelmassaan, koska raketin kaikki kolme vaihetta toimivat. Unha eli TD-2 kantaa kolmivaiheisena ainakin 4 500 kilometriä, ja pienellä muutaman sadan kilon kärjellä jopa 9 000 kilometriä, jolloin ohjus kykenee ainakin teoriassa uhkamaan Yhdysvaltoja.
Aiheesta muualla

Globalsecurity
FAS
The Best U.S. Response to North Korea's Failed Missile Test NOW on PBS 7.7.2006
Nuclear Threat Initiative profile
Federation of American Scientists profile
GlobalSecurity.org Background
Taepodong-2 Design Heritage Imagery @ GlobalSecurity.org
USA Today piece from 6-20-2006
Satellite photo of Taepodong Missile Complex (Arkistoitu – Internet Archive) (Satellite Imaging Corporation)
North Korea nuclear program and ballistic missiles (Arkistoitu – Internet Archive) blog Taepodong2.com
Unha-3-satelliitin epäonnistunutta laukaisuyritystä pidettiin lännessä Taepodong-2-ohjuksen epäonnistuneena kokeena.
Unha, Taepodong 2:n satelliitin laukaisuun aiottu muunnos.
Hugo Sperrle

Hugo Sperrle vuonna 1942.
Hugo Sperrle (7. helmikuuta 1885 Ludwigsburg, Baden-Württemberg, Saksa – 2. huhtikuuta 1953 München, Baijeri, Saksa) oli Saksan ilmavoimien Luftwaffen sotamarsalkka toisen maailmansodan aikana. Sperrle komensi saksalaista Kondorilegioonaa Espanjan sisällissodassa 1936–1937.
Sperrle syntyi panimonomistajan perheeseen 1885. Hän värväytyi Saksan keisarikunnan armeijaan upseerioppilaana 1903, ja hänet ylennettiin vänrikiksi seuraavan vuoden helmikuussa. Lokakuussa hänestä tuli luutnantti. Hän palveli 126. jalkaväkirykmentissä, kunnes hän sai lokakuussa 1913 siirron sotakorkeakoulun lentokurssille. Hänestä tuli vasta perustettujen ilmavoimien ensimmäisiä upseereja.
Ensimmäinen maailmansota

Ensimmäisen maailmansodan syttyessä Sperrle oli yliluutnantti. Sodan alussa hän lensi tiedustelukoneilla, ja joulukuussa 1915 hänestä tuli 42. kenttälentopataljoonan komentaja. Helmikuussa 1916 hän joutui tekemään pakkolaskun, jossa hän loukkaantui. Kahden sairaalakuukauden hän palasi palvelukseen ja vietti sodan loppuajan eri lentoyksiköiden komentajana. Juuri ennen sodan loppumista hänestä tuli Kölnin lentotiedustelukoulun johtaja.
Sotien välinen aika

Sperrle jäi palvelemaan Versailles’n rauhansopimuksen mukaisesti kutistettuun armeijaan. Ilmavoimien lakkauttamisen jälkeen hän palveli komentajana maavoimien pienissä lento-osastoissa. Hän osallistui myös oikeistolaisten Freikorps-joukkojen toimintaan sodan jälkeen. Kun Hermann Göring perusti Luftwaffen uudestaan 1934, everstiksi ylennyt Sperrle liittyi siihen. Hänen uransa oli natsivallan aikana nousujohteista, ja hän yleni ilmavoimien kenraalimajuriksi 1935.
Sotien välinen aika > Kondorilegioona

Espanjan sisällissota syttyi 1936. Kenraali Francisco Francon johtamat kansallismieliset kapinoivat vasemmistojohtoista vapailla vaaleilla valittua tasavaltaa vastaan. Adolf Hitler halusi auttaa Francoa ja lähetti vapaaehtoisista kootun Kondorilegioonan taistelemaan Espanjaan Francon joukkojen puolelle. Sperrle toimi saksalaisten joukkojen komentajana.
Legioonan ensimmäiset yksiköt saapuivat maahan elokuussa, ja vuoden lopulla siihen kuului sata lentokonetta ja yli 5 000 miestä. Ensimmäiset koneet olivat vanhentuneita, mutta Sperrle vaati uudempaa kalustoa. Hänelle lähetettiinkin Heinkel He 111 ja Junkers Ju 87 Stuka -pommikoneita ja Messerschmitt Bf 109 -hävittäjiä. Sodan aikana Kondorilegioonassa palveli noin 19 000 saksalaista. Näin Saksan uusi armeija keräsi taistelukokemusta ja sai kokeilla taktiikoita, jotka myöhemmin toimivat salamasodassa. Kondorilegioona syyllistyi sotarikokseen, kun se 26. huhtikuuta 1937 pommitti siviilikohdetta, tasavaltalaisten alueella sijainnutta pientä Guernican kaupunkia.
Franco voitti sodan pitkälti saksalaisten ja italialaisten joukkojen tuella 1937. Sperrlen joukot palasivat kotimaahansa sankareina. Sperrle ylennettiin täydeksi ilmavoimien kenraaliksi (saks. General der Flieger) marraskuussa 1937
Toinen maailmansota

Sota syttyi Saksan hyökättyä Puolaan 1. syyskuuta 1939. Sperrle toimi tuolloin länteen sijoitetun 3. ilma-armeijan komentajana (saks. Luftflotte 3). Vuodesta 1940 hän oli Luftwaffen toiminnasta lännessä vastaava komentaja. Ranskan valtauksen jälkeen Sperrle ylennettiin sotamarsalkaksi.
Kun taistelu Britanniasta käynnistyi kesällä 1940, Sperrle vastusti valtakunnanmarsalkka Göringin päätöstä siirtyä pommittamaan kaupunkeja lentokenttien ja muiden ilmapuolustuskohteiden sijasta. Hänen mukaansa Britannian Kuninkaalliset ilmavoimat pystyisivät korvaamaan tappionsa heti, kun niille annettaisiin mahdollisuus. Göring ei välittänyt varoituksesta, joten  historia todisti Sperrlen olleen oikeassa.
Sperrle toimi lännen ilmajoukkojen komentajana aina Normandian maihinnousuun saakka. Keväällä 1944 ennen maihinnousua Ranskan vastarintaliike teki saksalaisia vastaan useita pieniä mutta häiritseviä iskuja. Sperrle antoi tuolloin niin sanotun Sperrle-käskyn, joka mahdollisti kovat vastatoimet vastarintaliikkeen partisaaneja ja tukijoita vastaan. Saksalaiset kostivat ranskalaispartisaanien vastatoimet usein myös summittaisesti ja julmasti iskujen tapahtuma-alueen siviiliväestöä vastaan. Ehkä kuuluisin näistä kostoiskuista suuntautui Oradour-sur-Glaneen.
Kun liittoutuneiden maihinnousujoukot rantautuivat Ranskaan kesäkuussa 1944, Sperrleä vaadittiin tekemään sata ilmaiskua vihollisen maihinnousujoukkoja vastaan. Lännestä oli kuitenkin siirretty kalustoa ja miehiä itärintamalle. Luftwaffe joutui taistelemaan vähällä materiaalilla ja miehistöllä vihollisen invaasio-osastoa vastaan. Sperrle ei kyennyt vastustamaan vihollisten ilmaoperaatioita eikä myöskään häiritsemään sen maajoukkoja. Elokuussa 1944 hänet siirrettiin odottamaan komentajuutta ilmavoimien Führer-reserviin. Hän ei saanut enää komentajuuksia sodan aikana.
Sperrle ei ole toisen maailmansodan maineikkaampia kenraaleja. Hän noudatti saamiaan käskyjä kirjaimellisesti. Komentajana hän ei ollut erityisen kekseliäs ja uuttaluova, vaan mielikuvitukseton ja jäykkä. Hän oli Göringin tukija, kun tämä kävi kamppailua ilmavoimien komentajuudesta Erhard Milchiä vastaan. Tämä seikka auttoi häntä pysymään johdossa natsien hierarkiassa aina Normandian maihinnousuun saakka. Göringin lailla Sperrle nautti ylellisyydestä ja uhkapeleistä, ja hän valitsi itselleen aina hienoimmat asunnot. Hänen suurimmaksi sota-ansiokseen jäi Kondorilegioonan johtaminen Espanjan sisällissodassa.
Toinen maailmansota > Sodan jälkeen

Liittoutuneet vangitsivat Sperrlen, ja häntä syytettiin sotarikoksista Nürnbergin oikeudenkäynneissä. Hänet vapautettiin syytteistä ja hän pääsi vankilasta vuonna 1948. Sperrle kuoli 1953.
Aiheesta muualla

Kuvia tai muita tiedostoja aiheesta Hugo Sperrle Wikimedia Commonsissa
Elämäkerta (englanniksi)
Sotilasura (englanniksi)
Sikaria polttelevat Sperrle ja Göring nauttimassa kahvia vallatussa Ranskassa.
Hugo Sperrle Nürnbergin sotarikosoikeudenkäynneissä toisen maailmansodan jälkeen.
J. Howard Marshall

| J>  Howard Marshall.Henkilötiedot |
| --- | --- |
Syntynyt: 24. tammikuuta 1905 Germantown, Pennsylvania
Kuollut: 4. elokuuta 1995 (90 vuotta) Harris County, Texas
Kansalaisuus:  Yhdysvallat
Ammatti:  liikemies, professori, asianajaja, virkamies
Puoliso:  Eleanor M. Pierce (1931–61) Bettye Bohannon (1961–91) Anna Nicole Smith (1994–1995)
Lapset:  J. Howard Marshall III E. Pierce Marshall
James Howard Marshall (24. tammikuuta 1905 Germantown, Pennsylvania, Yhdysvallat – 4. elokuuta 1995 Harris County, Texas, Yhdysvallat) oli yhdysvaltalainen öljymiljardööri ja liikemies.
Marshall loi omaisuutensa 1950-luvulla öljynjalostusteollisuudessa Koch Industries -yhtiön avulla.
Marshall tapasi 1991 Anna Nicole Smithin strippiklubilla, jossa Smith oli töissä. Marshall kosi Smithiä useasti, mutta Smith kieltäytyi. Smith kuitenkin suostui kihlaukseen lopulta. Marshall meni naimisiin Smithin kanssa kesäkuussa, 1994. Smithin poika kantoi häissä sormusta ja Marshall oli maininnut haluavansa adoptoida hänet. Marshall oli 63 vuotta vanhempi kuin silloin 26-vuotias Smith. Marshall sairastui vakavasti vain 6 kuukautta häiden jälkeen. Kun Marshall joutui sairaalaan, hänen poikansa, Pierce ja Marshallin omaishoitaja määräsivät hänen hoidostaan ja tuloistaan täysin. Smith sai nähdä aviomiestään vain 30 minuutin vierailuilla ja Pierce esti Smithiä käyttämästä Marshallin rahoja. Marshall kuoli 14 avioliittokuukauden jälkeen, 4. elokuuta 1995. Smith ei saanut olla paikalla hänen viimeisinä hetkinään.
Hänen sukunsa ja Anna Nicole Smith taistelivat pitkään oikeudessa Marshallin jättiperinnöstä. Pierce, Marshallin poika vastasi täysin isänsä varallisuudesta ja ei jättänyt Smithille perinnöstä yhtään. Smith haastoi Piercen oikeuteen tämän seurauksena. Oikeusjuttu jatkui myös Nicole Smithin kuoleman jälkeen. Pääosa varallisuudesta siirtyi oikeuskiistojen jälkeen James Howard Marshall II:lta hänen veljelleen J. Howard Marshallille (1939–2006), ja hänen kuoltuaan edelleen tämän vaimolle Elaine T. Marshallille (1942-).
Hiipivä tiikeri, piilotettu lohikäärme

| Hiipivä tiikeri, piilotettu lohikäärme> Wo hu cang long |
| --- | --- |

Ohjaaja:  Ang Lee
Käsikirjoittaja:  Wang Du Lu (kirja),   Hui-Ling Wang,   James Schamus,   Kuo Jung Tsai
Tuottaja:  Ang Lee   Li-Kong Hsu   William Kong   Philip Lee   David Linde   James Schamus   Po Chui Chui   Wai Sum Shia   Er-Dong Liu   Ping Dong   Quangang Zheng
Säveltäjä:  Jorge Calandrelli
Kuvaaja:  Peter Pau
Leikkaaja:  Tim Squyres
Pukusuunnittelija:  Timmy Yip
Pääosat:  Yun-Fat Chow   Michelle Yeoh   Ziyi Zhang   Pei-pei Cheng
Valmistustiedot
Valmistusmaa:  Taiwan, Kiina
Tuotantoyhtiö:  Columbia Pictures
Levittäjä:  InterCom
Ensi-ilta:  22. marraskuuta 2000 (USA)
Kesto:  120 minuuttia
Alkuperäiskieli:  mandariinikiina
Budjetti:  17 000 000 USD
Tuotto:  213,5 miljoonaa dollaria
Katsojat:  198 584 (Suomessa)
Seuraaja:  Hiipivä tiikeri, piilotettu lohikäärme: Kohtalon miekka
Aiheesta muualla
IMDb 
Elonet
AllMovie
Infobox OKNimi-testi OK: 
Hiipivä tiikeri, piilotettu lohikäärme on Ang Leen ohjaama kiinalais-taiwanilainen wuxia-elokuva, joka sai ensi-iltansa kesällä 2000. Se pohjautuu kiinalaisen kirjailijan Wang Dulun kirjoittaman viisiosaisen kirjan neljänteen osaan.
Hiipivä tiikeri, piilotettu lohikäärme menestyi kansainvälisesti hyvin. Se voitti monia elokuva-alan palkintoja, kuten neljä Oscar-palkintoa, mukaan lukien vuoden parhaimman ulkomaalaisen elokuvan palkinnon.  Vuonna 2016 elokuva äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Elokuva keräsi Suomessa 198 584 katsojaa. Se on kaikkien aikojen katsotuin aasialainen elokuva Suomessa.
Musiikki

Elokuvan tunnuskappaleen "A Love Before Time" esittää amerikankiinalainen Coco Lee. Hän esitti kappaleen Oscar-gaalassa 2001.
Tuotanto

Elokuva on kuvattu Kiinassa. Vaikka elokuva on puhuttu mandariinikiinaksi, monilla kiinankielisillä katsojilla oli vaikeuksia ymmärtää elokuvaa, koska näyttelijät puhuivat hyvin erilaisilla aksenteilla. Näyttelijä Jet Lin piti aluksi näytellä Li Mu Baita, mutta hän kieltäytyi, koska hänen täytyi esiintyä elokuvassa Romeon on kuoltava.
Juoni

Hiipivä tiikeri, piilotettu lohikäärme sijoittuu 
Qing-dynastian aikaiseen Kiinaan. Taistelulajien mestari Li Mu Bai aikoo luovuttaa miekkansa, mutta salaperäinen varas varastaa sen. Li Mu Bai ja hänen naispuolinen toverinsa, nuorena kuolleen veljensä leski, Yu Shu Lien, ryhtyvät etsimään miekkaa. Miekan varastanut rosvo paljastuu Jadekettu-nimisen naisen apuriksi. Li Mu Bai on vannonut tappavansa Jadeketun, koska tämä tappoi hänen mestarinsa. Varas paljastuu Yu Shu Lienin ystäväksi Jen Yuksi, jonka on määrä mennä naimisiin isänsä liikekumppanin kanssa. Jen kuitenkin haluaa vapautta ja tämän vuoksi on liittoutunut Jadeketun kanssa. Hän on myös pettänyt Jadeketun ja opiskellut itsenäisesti mestarinsa tietämättä. Tarinaan liittyy myös Jen Yun romanssi Lo-nimisen aavikkorosvon kanssa. Lo yrittää tuloksettomasti saada Jen Yu'ta mukaansa ja Li Mu Bai lähettää lopulta Lo'n oppilaaksi Wudang- vuorelle. Tämän jälkeen Jen Yu karkaa, ja Yu Shu Lien sekä Li Mu Bai lähtevät etsimään häntä.
Yu Shu Lien yrittää auttaa Jen Yu'ta ja estää tätä pilaamasta sukunsa mainetta, mutta tuloksetta, ja lopulta ennen läheiset naiset päätyvät vihollisiksi. Li Mu Bai taas yrittää saada Jen Yu'n oppilaakseen. Lopussa Jadekettu kuitenkin yrittää surmata hänet pettäneen Jen Yu'n, Li Mu Bai'n sekä Yu Shu Lienin samalla kertaa. Lopulta Jadekettu ja Li Mu Bai tappavat toisensa. Li Mu Bai käyttää viimeisen hetken tunnustaakseen Yu Shu Lienille rakkautensa. Yu Shu Lien taas antaa anteeksi Jen Yu'lle, ja käskee tämän mennä Lo'n luokse. Perillä Wudung- vuorella Jen muistaa Lo'n kertomuksen pojasta, joka heittäytyi alas kielekkeeltä toivoen vanhempiensa pelastumista kuolettavasta sairaudesta, ja lensi horjumattoman uskonsa ansiosta vahingoittumattomana pois ja hänen toiveensa toteutui. Jen toivoo, että voisi palata elämään yhdessä Lo'n kanssa, ja heittäytyy samalta kielekkeeltä alas. Elokuva loppuu Jenin leijuessa ilman halki, sukeltaessa pilvien läpi ja kadotessa sumuun.
Näyttelijät

| 0 | 1 | 2 |
| --- | --- | --- |
|  Yun-Fat Chow   | … |  Li Mu Bai   |
|  Michelle Yeoh   | … |  Yu Shu Lien   |
|  Ziyi Zhang   | … |  Jen Yu   |
|  Pei-pei Cheng   | … |  Jadekettu   |
|  Fa Zeng Li   | … |  Kuvernööri Yu   |
|  Xian Gao   | … |  Bo   |
|  Jin Ting Zhang   | … |  De Lu   |
|  Kai Li   | … |  Gou Jun Pei   |
|  Jian Hua Feng   | … |  Gou Jun Sinung   |
|  Zhong Xuan Ma   | … |  Mi Biao    |
Aiheesta muualla

Kuvia tai muita tiedostoja aiheesta Hiipivä tiikeri, piilotettu lohikäärme Wikimedia Commonsissa
Ang Leen ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Pushing Hands (1992) · Hääjuhla (1993) · Syö juo mies nainen (1994) · Järki ja tunteet (1995) · Jäämyrsky (1997) · Paholaisen satulassa (1999)
2000-luku: Hiipivä tiikeri, piilotettu lohikäärme (2000) · Hulk (2003) · Brokeback Mountain (2005) · Lust, Caution (2007) · Taking Woodstock (2009)
2010-luku: Piin elämä (2012) · Billy Lynn’s Long Halftime Walk (2016)
Illuminati Confirmed LP

| Illuminati Confirmed LP REDZED |
| --- | --- | --- |

Studioalbumin tiedot
 Julkaistu: Tammikuu 2016
 Tyylilaji: Dubstep, Rap, Alternative Rock, Trap
 Kesto: 26.11
Redzedin muut julkaisut
| UH! LP 2015 | Illuminati Confirmed LP 2016 | WHEN I WAS SO PARANOID 2016 |
Illuminati Confirmed LP on tšekkiläisen rap-artisti Redzedin toinen albumi. Se on julkaistu vain SoundCloud-musiikin suoratoistopalvelussa.
Kappaleet

SMD Pt.II (Trap Mix) - 2.31
We All Gangsta´s (Moombahton Mix) - 3.20
King Of The Horn (Trap Mix) - 3.37
Watch Me F@ggots! (Dubstep Mix) - 2.57
It´s Real... - 0.48
Cohn Jena (Riddim Mix) - 2.34
Industrial (Trap Mix) - 3.13
F@ck The System And Your MOM (Nu Metal Mix) - 3.45
Melancholic Alchoholic (Alternative Metal Mix) - 3.22
Tell Sabi Abyad

Tell Sabi Abyad on Pohjois-Syyriassa sijainnut rauniokumpuryhmä, jossa oli muinainen kylä. Paikalta on löydetty varhaisia maalattuja saviastioita. Noin vuonna 6200 eaa. seudun kulttuuri vaihtui toiseksi. Noin 5100 eaa. tapahtui uusi vaihdos, kun Halaf-perinne levittäytyi tänne. Kylässä oli Keski-Assyrian ajan varuskunta. Kylä hylättiin vuoden 1200 eaa. jälkeen. Paikka ryöstettiin Syyrian sisällissodan aikana vuonna 2014.
Varhaisin asutus

Paikka on Pohjois-Syyrian Balikhinlaaksossa. Varhaisin asutus on Tell Sabi Abyad II-kummussa. Tämän 4,5 m korkean kummun ala on noin 1 ha. Varhaisin asutus on PPNB-ajalta 7550–6850 eaa.
Saviastiat

Noin 6700 eaa. ilmestyi massatuotetu keramiikka Tell Sabi Abyadiin. Jotkut saviastiat olivat maalattuja, mikä oli tuohon aikaan harvinaista. Mutta keramiikan maalaus jäi aikaa myöten pois, ja saviastioista tuli karkeatekosiempia.
Muutos 6200 eaa.

Noin 6200 eaa. Lähi-idässä vallitsi suuri kuivuus. Asituksia hylättiin, mutta ei Tell Sabi Abyadia. Vuoden 6200 eaa. jälkeen ilmestyivät suuret varastohuoneet ja pienet ympyräholvit eli tholokset, jotka olivat ehkä varastoja. Keramiikan maalaus ilmestyi uudelleen, ja niihin tuli pieniä nuolenkärkiä. On löytnyt savisia värttinöitä, mikä kertoo varhaisesta kankaanteosta, ja sinettejä ja laskurahoja, mikä viittaa valvottuun hyödykkeiden varastointiin. Noin 6000 eaa. tuhoutui tulipalossa täällä niin sanottu "Palanut kylä".
Halaf

Siirtymäkausi Halaf-perinteeseen oli noin 5200–5100 eaa. Itse Halaf alkoi noin 5100–5000 eaa. Halafia luonnehtivat kupumaiset tholos-rakennukset, jotka olivat ehkä varastoja. Taloissa oli useita huoneita. Kotieläimet olivat pääosin vuohia, mutta myös lampaita, sikoja ja nautoja pidettiin. Viljelyssä oli enimmäkseen emmervehnää, mutta myös einkornia, ohraa ja pellavaa. Linssiä ja hernettä viljeltiin vain vähän, jos vertaa moniin muihin ajan paikkoihin.
Tampere Supercross

| Tampere Supercross |
| --- | --- |
Tyyppi:  Moottoriurheilutapahtuma
Päivämäärä:  Marraskuu
Tapahtumapaikka:  Tampereen Messu- ja Urheilukeskus
Paikkakunta:   Tampere
Ensimmäisen kerran:  2012
Kävijöitä:  noin 10 000 (2019)
Järjestäjä:  Gravel Sports Oy
Kotisivut
Näyttävät tulilieskat ja pommit kuuluvat kokonaisuuteen
Tampere Supercross on Tampereen Messu- ja Urheilukeskuksessa vuodesta 2012 lähtien järjestetty kansainvälinen Supercross -kilpailu, johon osallistuvat kotimaiset alan huippukuljettajat sekä kutsuttuja kuljettajia ulkomailta. Vuosina 2012 ja 2013 kilpailu oli samalla avoimen supercross SM-sarjan päätöskilpailu. 
Sittemmin tapahtuma on vakiinnuttanut paikkansa kauden päätöstapahtumana motocross- ja endurokuljettajille, alan harrastajille ja kaupallisille toimijoille. Tapahtuman järjestelyistä ja markkinoinnista on alusta alkaen vastannut kaupallinen toimija. 
Suomen Moottoriliiton alaisuudessa toimivan Tampere Motocross ry:n toimenkuvaan on kuulunut radan suunnittelu, rakentaminen ja kilpailuformaatin läpivienti. Radanrakennusmateriaalia eli tarkoin valikoitua ja puhdistettua savea ajetaan messukeskukseen sisälle kilpailua varten yli 300 rekkakuormallista. Radan ohessa halliin pystytetään mittavat äänentoisto-, valo- ja videojärjestelmät.
Turvallisuussyistä ja yleisön viihtyvyyden takia Tampere Supercrossissa saa käyttää polttoaineena ainoastaan alkylaatti-bensiiniä.
Tuloksia

| Vuosi | Osakilpailu | Voittaja | Toinen | Kolmas | Neljäs | Viides |
| --- | --- | --- | --- | --- | --- | --- |
| 2012 | Perjantai |  Weston Peick |  Harri Kullas |  Toni Eriksson |  Marko Kovalainen |  Rikard Hansson |
| 2012 | Lauantai |  Weston Peick |  Harri Kullas |  Toni Eriksson |  Matti Seistola |  Marko Kovalainen |
| 2013 | Perjantai |  Harri Kullas |  Boris Maillard |  Filip Neugebauer |  Thomas Ramette |  Stefan Olsen |
| 2013 | Lauantai |  Filip Neugebauer |  Harri Kullas |  Thomas Ramette |  Eeli Takatalo |  Kasper Lynggaard |
| 2014 | Perjantai |  Harri Kullas |  Boris Maillard |  Filip Neugebauer |  Toni Eriksson |  Jason Thomas |
| 2014 | Lauantai |  Harri Kullas |  Boris Maillard |  Toni Eriksson |  Karel Kutsar |  Filip Neugebauer |
| 2015 | Perjantai |  Harri Kullas |  Ricky Renner |  Aaron Lampi |  Adrien Lopes |  Miro Sihvonen |
| 2015 | Lauantai |  Harri Kullas |  Ricky Renner |  Aaron Lampi |  Miro Sihvonen |  Adrien Lopes |
| 2016 | Perjantai |  Ludovic Macler |  Joan Cros |  Miro Sihvonen |  Alex Ray |  Jere Haavisto |
| 2016 | Lauantai |  Alex Ray |  Gert Krestinov |  Hugo Basaula |  Miro Sihvonen |  Joan Cros |
| 2017 | Perjantai |  Harri Kullas |  Joan Cros |  Hugo Basaula |  Alex Ray |  Mathias Jørgensen |
| 2017 | Lauantai |  Alex Ray |  Harri Kullas |  Joan Cros |  Jere Haavisto |  Mathias Jørgensen |
| 2018 | Perjantai |  Harri Kullas |  Erki Kahro |  Joan Cros |  Ken Bengtson |  Juuso Matikainen |
| 2018 | Lauantai |  Harri Kullas |  Erki Kahro |  Joan Cros |  Gert Krestinov |  Nichlas Bjerregaard |
| 2019 | Perjantai |  Alex Ray |  Cade Clason |  Harri Kullas |  Hugo Basaula |  Ludovic Macler |
| 2019 | Lauantai |  Harri Kullas |  Hugo Basaula |  Cade Clason |  Ludovic Macler |  Priit Rätsep |
Tampere Dominator

| Vuosi | Voittaja |
| --- | --- |
2012:  Weston Peick
2013:  Harri Kullas
2014:  Harri Kullas
2015:  Harri Kullas
2016:  Alex Ray
2017:  Harri Kullas
2018:  Harri Kullas
2019:  Harri Kullas
Tampere Supercross Head to Head winner

| Vuosi | Osakilpailu | Voittaja |
| --- | --- | --- |
| 2017 | Perjantai |  Alex Ray |
| 2017 | Lauantai |  Joan Cros |
| 2018 | Perjantai |  Joan Cros |
| 2018 | Lauantai |  Harri Kullas |
| 2019 | Perjantai |  Alex Ray |
| 2019 | Lauantai |  Hugo Basaula |
Aiheesta muualla

Tampere Supercross
Tihun

| Tihun |
| --- | --- |
 Tihun
 Koordinaatit: 7°51′00″N, 12°15′00″W 
Valtio:  Sierra Leone
Maakunta:  Eteläinen maakunta
Piirikunta:  Bonthe
Infobox OKVirheellinen NIMI-arvo: 
Tihun on kylä Sogbinin päällikkökunnassa Bonthen piirikunnassa Sierra Leonen Eteläisessä maakunnassa.
Tihun on Sierra Leonen presidentin Julius Maada Bion synnyinpaikka.